open-index/open-wikipedia-markdown huggingface dataset:
Vitenskapsåret 1637

## Matematikk
* Pierre de Fermat formulerer sitt siste teorem i en brevutveksling.
* Jan Brożek får publisert avhandlingen *«De numeris perfectis disceptatio» (*Diskusjon om perfekte tall*). [[Krakow]].

== Kjemi ==
* [[Angelo Sala]] får publisert avhandlingen «Saccharologia» (*Sukkertes vitenskap*). [[Rostock]].

== Biologi ==
* [[Ulisse Aldrovandi]] får publisert posthumt verket «De quadrupedibus digitatis viviparis libri tres, et De quadrupedibus digitatis oviparis libri duo» (*Om levendefødende firføttinger bok 3, og om eggleggende firføttinger bok 2*).

== Publikasjoner ==
* mai – [[Song Yingxing]] får publisert [[encyklopidi]]en «Tiangong Kaiwu» (*Utnyttelse av naturen*).
* Avhandlingen «Discours de la méthode pour bien conduire sa raison, et chercher la vérité dans les sciences» (*Diskusjon av metoden for å søke fornuft, og lete etter sannheten i vitenskapene'') blir publisert anonymt i Leiden. Dette er René Descartes hovedverk, med formulering av den hypotetisk-deduktive metode. 

## Fødsler

* 10. juni − Jacques Marquette (død 1675), fransk oppdagelsesreisende.
* Ukjent dato − François Mauriceau (død 1709), fransk obstetriker.

## Dødsfall
* 24. juni − Nicolas-Claude Fabri de Peiresc (født 1580), fransk astronom.
* 19. mai − Isaac Beeckman (født 1588), nederlandsk filosof og vitenskapsmann.
* 2. oktober − Angelo Sala (født 1576), italiensk lege og kjemiker.
* Ukjent dato − Jean d'Espagnet (født 1564), fransk alkymist.

## Referanser
Boxholm kirke

**Boxholm kirke** (svensk: *Boxholms kyrka*) er en slaggsteinkirke i nygotikk
som ligger i Boxholm, Sverige. Kirken ble reist fra 1895 av Boxholms AB etter tegninger av Gustaf Petterson. Den ble innviet 12. september 1897.

## Referanser


## Eksterne lenker
* 
* Informasjon fra Boxholms kyrkliga samfällighet
Timebomb (Kylie Minogue-sang)

«**Timebomb**» er en sang av den australske sangerinne Kylie Minogue, skrevet av Karen Poole, Matt Schwartz og Paul Harris, utgitt som en del av *K25* feiringen, til minne om 25 år av hennes karriere i musikkbransjen. Sangen ble utgitt den 25. mai 2012 av Parlophone, tre dager før Minogues 44. fødselsdag.

## Informasjon
I slutten av 2011 uttalte Minogue at hun ville bli feire *K25*, årsdagen for Minogue å ha tilbrakt 25 år i musikkbransjen. I mars 2012 annonserte hun begynte hennes turne *[[Anti Tour]]*, en serie konserter med B-sider og demoer. I begynnelsen av 2012 annonserte Minogue hun ville gi ut et samlealbum som hun ville spille inn akustisk til årsdagen. Etter dette kunngjorde Minogue utgivelsen av hennes samlealbum *[[The Best of Kylie Minogue]]*. I mai 2012 kunngjorde *Herald Sun* at Minogue ville gi ut en singel med tittelen «Timebomb».

## Komposisjon
"Timebomb" er en dansepop-sang, som også inkluderer elementer av synthpop, house og nu-disco. Sangen har også likheter med hennes sang «Cherry Bomb» fra 2007.

## Listeplasseringer
I Storbritannia nådde sangen nummer 31 på UK Singles Chart etter to dager med salg og solgte over 10.000 eksemplarer. Sangen har oppholdt seg på den posisjon i to uker. I Europa nådde sanger nummer førtifire i Nederland og nummer tjueseks i Irland. «Timebomb» nådde nummer elleve i Finland og nummer 61 i Østerrike. I Belgia nådde sangen nummer 43 i Flandern og nummer 49 i Wallonia.

I Australia nådde sangen nummer tolv på ARIA Charts. Men sangen nådde førsteplass på den australske danseliste. I New Zealand nådde sangen nummer trettitre på RIANZ.

## Sporliste
;Digital download
#«Timebomb» – 2:57
#«Timebomb» (Music Video) – 3:36

## Topplisten

## Referanser


## Eksterne lenker
* ''Timebomb (Kylie Minogue)'' på Allmusic
Robert Munro (arkeolog)

**Robert Munro** (født 21. juli 1835 i Ross-shire, død 18. juli 1920) var en skotsk arkeolog. Han ble utdannet ved University of Edinburgh og var lege i Kilmarnock til 1886 da han rettet all sin oppmerksomhet mot arkeologisk forskning. Munro var medlem av mange akademier både i hjemlandet og utenlands og utga flere bøker om emnene han forsket på.

## Bibliografi (utvalg)
* 1882 – *Ancient Scottish Lake Dwellings or Crannogs*
* 1890 – *The Lake Dwellings of Europe*
* 1895 – *Rambles and Studies in Bosnia, Herzegovina and Dalmatia*
* 1897 – *Prehistoric Problems*
* 1899 – *Prehistoric Scotland and its Place in European Civilization*
* 1911 – “Stonehenge” i Encyclopædia Britannica, (11. utg.)
* 1911 – “Stone Monuments” i Encyclopædia Britannica, (11. utg.)
* 1911 – “Vitrified Forts” i Encyclopædia Britannica, (11. utg.)

## Referanser
James Fergusson (arkeolog)

**James Fergusson** (født 22. januar 1808 i Ayr, død 9. januar 1886 i London)  var en skotsk arkeolog, arkitekt og sakprosaforfatter.

Fergusson drev først med handelsvirksomhet og var en tid forretningsmann i India, der han i løpet av vidtrekkende reiser gjorde seg fortrolig med eldre indisk byggekunst. Den første frukten av disse studiene var hans *Illustrations of the rock-cut temples of India* (1845). Deretter fulgte en mengde andre arbeider som også var illustrerte av ham selv, deriblant *Historical inquiry into the true principles of beauty in art* (1848), 1. del av et tiltenkt stort verk over den gamle kunsten. Det materialet, som Fergusson samlet til dette, benyttet han siden for sin *Illustrated handbook of architecture* (I, II, 1855; nytt opplag i 3 bind 1865-1867, innfatter også *History of the modern styles of architecture* som ble utgitt separat i 1862). 

Videre utga han *The holy sepulchre and the temple at Jerusalem* (1865; en omarbeiding av et skrift fra 1861), *History of architecture in all countries* (2. opplag i 4 bind, 1873-1876, utvidet med en *History of indian and eastern architecture*, som var et særlig gedigent og høyt verdsatt verk), *Tree and serpent worship; or, illustrations of mythology and art in India etc.* (1868), *Rude stone monuments in all countries* (1872) og, sammen med J. Burgess, *The cave temples of India* (1880). Fergusson forfattet også flere utmerkede skrifter om festningsverk, blant annet. *Essay on a proposed new system of fortification* (1849),
hvor han betonte bruken av jord framfor mur i festningsverk noe som seinere ble sett på som framsynt.

## Referanser


## Kilder
*
Imperium 3000

***Imperium 3000*** er et norsk terningløst rollespill laget av Torbjørn Lien, utgitt på eget forlag i 1993.

## Setting
Spillet foregår om lag tusen år inn i fremtiden. Spillet beskriver en lang historie som bl.a. innebærer en utenomjordisk epidemi som raserte sivilisasjonen. Men menneskene kom seg på beina igjen, bare for å stå overfor en ny fiende: Intelligente maskiner. Jorden er nå totalt ødelagt av maskiner med kunstig intelligens som driver en nådeløs og høyteknologisk jakt på menneskeheten med det mål å utslette den. Denne maskinelle fienden kalles *Maskinveldet*. En av måtene dette skjer på er gjennom å infiltrere alle datanettverkene som finnes, med det mål å vende menneskenes teknologi mot dem selv. Menneskene er ved hjelp av ormehull- og annen overlyshastighetsteknologi spredt ut i nesten hele Melkeveien i et forsøk på å unnslippe maskinene, eller seg selv. Etter Jordens ødeleggelse ble nemlig planeten *Tellúdyo* i Procyon-systemet en hovedbase for det som skulle bli kalt *Imperiemakten*, et galaktisk imperium som deler galaksen inn i tre soner. Flere kriger mot Maskinveldet og menneskene imellom har gjort at det kun er den innerste sonen, *Sone 1*, som er under full kontroll av Imperiemakten. *Sone 2* er bare delvis kontrollert, mens *Sone 3* er preget av en rekke selvstendige statsdannelser. Spillernes karakterer er i hovedsak tilknyttet en organisasjon. Det finnes en rekke organisasjoner i galaksen, som enten bekjemper Maskinveldet, Imperiemakten eller begge. Organisasjonen definerer i stor grad hvordan karakterene skal forholde seg til ulike situasjoner som oppstår.

## Spilltillegg
Kort tid etter utgivelsen av hovedboken i 1993 annonserte forfatteren at en stor tilleggsmodul ville komme, kalt **Procyon**. Denne ble imidlertid aldri utgitt.

Andre tilleggsutgivelser:
* **Renkespill** *(14s, 1997)*. Skrevet og illustrert av *Torbjørn Lien*. Handler om ulike mer eller mindre bisarre organisasjoner som regjerer i galaksen, og som spillernes karakterer kan tilhøre.
* **Guvernør Karvedins Testamente** *(14s, 1997)*. Skrevet av *[[Egil Geir Brautaset]]*, illustrert av *Torbjørn Lien*. En ren eventyrmodul for Imperium 3000. *Opprinnelig publisert i [[Imagonem]] nr 13.*
* **Circus Moris** *(22s, 1998)*. Skrevet av *Torbjørn Lien*. Illustrert av *[[Arnt Christian Mølbach]]* og *Torbjørn Lien*. En modul som beskriver Imperiemaktens store underholdningsindustri, *Voldssirkusene*. Sterkt inspirert av gladiatorkampene i det gamle Romerriket.
* I tillegg ble det i 1998 publisert i alt 19 nyhetsbrev på Internett. Disse var utformet som "in game" nyheter, publisert av den imperiale nyhetskanalen *Imperia Familiarum*.

## Eksterne lenker
* Forsiden til ''Imperium 3000''
* Forsiden til ''Renkespill''
* Forsiden til ''Guvernør Karvedins Testamente''
* Forsiden til ''Circus Moris''
* Imagonem nr 13
* Imperium 3000 legges ned for godt
Malexander kirke

**Malexander kirke** (svensk: *Malexanders kyrka*) er en steinkirke som ligger på småstedet Malexander i Boxholm kommune, Sverige.

## Historikk
Man antar det har vært en kirke i Malexander siden 1200-tallet. Den første kjente informasjonen om en kirke er fra 1345 da hellige Birgittas farbror Knut Jonsson, som eide setegården *Aspenäs*, testamenterte penger til kirken og presten Lambertus. Kirken ble bygget av tre. I 1587 brant den og en ny trekirke ble bygget. Man tror at sakristiet var uskadet av brannen.

På 1800-tallet ble kirken for liten og i 1877 startet man å reise en ny steinkirke etter tegninger av Ernst Jacobsson rett sør for trekirken. I 1881 åpnet steinkirken og året etter ble den gamle trekirken revet.

I 1929 oppsto det en brann i kirken, men den ble bygget opp igjen og innviet i 1931.

## Referanser


## Eksterne lenker
* Informasjon fra Boxholms kyrkliga samfällighet
Kryptider

**Kryptider** er en vitenskapelig betegnelse som beskriver arter som ikke er bekreftet av vitenskapen. Kryptider kan således også være fabeldyr, som ikke kan utelukkes å enten eksistere eller ha eksistert, eller dyr man ikke visste eksisterte. Det er ikke uvanlig at noen kryptider anerkjennes som ekte arter av noen.

I 2003 meldte BBC om en 12 meter lang biologisk del av et sjødyr som var skylt opp på en strand i Chile. Fortsatt vet man ikke hva slags dyr det er snakk om, men marinbiologer har antydet at det enten er en ny og hittil uoppdaget art eller deler av en art (en kjempeblekksprut eller lignende) som ikke lar seg beskrive.

## Se også
* Kryptozoologi

## Referanser
Tenure

**Tenure** er et begrep som brukes hovedsakelig i engelskspråklige land om en type fast ansettelse. *Tenure* gis som regel til professorer eller andre med høy akademisk bakgrunn. Tenure betyr at vedkommende ikke kan bli oppsagt (med mindre svært gode grunner foreligger, som for eksempel lovbrudd). Dommere kan også få *tenure*; det betyr at de kan utføre juridiske avgjørelser selv om staten, som er arbeidsgiveren, er uenig.

*Tenure track* (innstegsstilling) er stillinger i akademia som leder til *tenure*.

I USA og Canada er detaljene og konsekvensene av *tenure*  omkrent like; i Storbritannia er det noe annerledes. I Europa forøvrig benyttes selve ordet ikke, skjønt det tyske habilitation kan ha lignende kjennetegn.

## Eksterne lenker
* Explainer: how Europe does academic tenure (29. juni 2015) theconversation.com
Bragdøya Kystlag

**Bragdøya Kystlag** er en frivillig organisasjon i Kristiansand som arbeider med og for bevaring av en levende kystkultur. Kystlaget er et lokallag av Forbundet KYSTEN, og har restaurert gamle sjøboder ved brygga på Bragdøya, som ligger mellom Odderøya og Andøya. Laget har hovedbase på Bragdøya kystkultursenter i de restaurerte sjøbodene.

Det er flere undergrupper i kystlaget:
* Rolivgruppa
* Dagmargruppa
* Grønningengruppa
* Kafégruppa
* Skyssgruppa
* Motorgruppa
* Lille Sørlandet-gruppa
* Det er også en sjektegruppe under etablering i 2012

## Eksterne lenker
* Hjemmeside
Luuk de Jong

**Luuk de Jong** (født 1990) er en sveitsiskfødt nederlandsk fotballspiller som spiller for . 

Han har tidligere spilt for De Graafschap og er lillebror av Siem de Jong, som spiller for Ajax Amsterdam. Han var også en del av Nederlands tropp under EM i fotball 2012.

## Klubbkarriere
Luuk de Jong ble født i Sveits av nederlandske foreldre, som spilte profesjonell volleyball i landet. Da Luuk var fire år flyttet familien tilbake til Nederland. Han begynte sin fotballkarriere med ungdomsfotball hos De Graafschap i 2001 sammen med sin bror Siem. 

### De Graafschap
I 2008 skrev han under på en ettårig kontrakt med De Graafschap og fikk sin førstelagsdebut i Eredivisie i november samme år, da han kom inn som innbytter i kampen mot NAC Breda. I hans første sesong rykket klubben ned til Eerste divisie, men rakk å spille 14 seriekamper og noterte seg for to seriemål.

### FC Twente
I april 2009 meldte De Jong overgang til FC Twente, hvor han skrev under på en treårskontrakt. I sin første sesong for klubben var han med på å vinne Eredivisie samt Johan Cruijff Schaal. Den påfølgende sesongen ble etterfulgt av seier i KNVB Cup og nok en finaleseier i Johan Cruijff Schaal.

## Landslagskarriere
Luuk de Jong fikk sin landslagsdebut for  i en vennskapskamp mot  den 9. februar 2011 (3–1), hvor han kom inn som innbytter for Dirk Kuyt. Hans første landslagsmål kom i EM-kvalifiseringskampen mot  i september 2011 (2–0), som var med på å sende Nederland til EM i fotball 2012 i Polen og Ukraina. De Jong ble siden tatt ut i den nederlandske EM-troppen av landslagstrener Bert van Marwijk.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Huang Gongwang

**Huang Gongwang** (kinesisk: 黃公望, pinyin: *Huáng Gōngwàng*; 1269–1354) var en kinesisk maler i den senere del av Yuan-dynastiet. Han er den eldste av «de fire store mestre av Yuan». Hans fødeland var **Lu Jian** (). En stund var han embetsmann, så ble han daoistisk prest. 

Han tilbragte sine siste år i Fuchunfjellene nær Hangzhou og fordypet seg i daoismen. Det var her at han ca 1350 fullførte et av sine mest kjente verker, «Bosted i Fuchunfjellene».

Han brøt med tidens konvensjoner for Shan shui-landskapsmaleri. Han hadde to stiler. Den ene var avhengig av skarlagensrød og den andre var i svart tusj. Han skrev også dikt, og hadde også talenter innen musikken.

Huang skrev et traktat om landskapsmaleri, «Landskapsmaleriets hemmeligheter» (寫山水訣, *Xiě Shānshuǐ Jué*).

## Referanser


## Litteratur
* *Masterpieces of Chinese Art* (sidene 87–90), by Rhonda and Jeffrey Cooper, Todtri Productions, 1997. ISBN 1-57717-060-1

## Eksterne lenker
* 
* Huang Gongwang og «Bosted i Fuchunfjellene» i Det nasjonale palassmuseum
Trond Blattmann

**Trond Henry Blattmann** (født 23. august 1964) er en norsk politiker (Ap).

Han er sønn av Aud Blattmann og var politisk rådgiver i Fornyings- og administrasjonsdepartementet fra 22. oktober 2009 til 1. juli 2011. Han er representant i Kristiansand bystyre og har hatt en rekke politiske verv i Arbeiderpartiet. 

Hans sønn Torjus Jakobsen Blattmann ble drept på Utøya 22. juli 2011. Trond Blattmann ble valgt til styreleder for Den nasjonale støttegruppen etter 22. juli og satt som styreleder til 22. mars 2015.

## Se også
* Liste over personer som døde i terrorangrepet i Norge 2011

## Referanser


## Eksterne lenker
* 
*
Song Xu

**Song Xu** (, født 1525 enten i Jiaxing eller i Huzhou i provinsen Zhejiang i Kina, dødsår ukjent) var en kinesisk landskapsmaler.

Song ble etterhvert buddhistisk prest. Han var svært belest og var influert av chan-buddhismen. Hans hovedområde som maler var landskaper, men han malte også mennesker. 

Mot slutten av 1500-tallet reiste han rundt i store deler av Kina. 

En malerull fra 1543 gjengir hans studier av Song-dynasti-maleren Xia Gui. 

Somg skal ha blitt inspirert av verkene til Shen Zhou. Songs eksentriske malerier er ofte karakterisert av inskripsjoner i skrifttegn i arkaisk kalligrafi. 

Et maleri som forestiller buddhistiske arhater er datert tilsvarende 1605. Andre verker viser at han fremdeles var produktiv i en alder av 81 år. Song Xu var en indivisualistisk og uavhengig kunstner som for det meste ikke holdt seg til sin tids store skoler innen malerkunsten. 

## Referanser


## Litteratur
*James Cahill: *The Distant Mountains*, Weatherhill, New York and Tokyo, 1982, ss.&nbsp;63–66.
*Yu Lianhua: *Encyclopedia of Chinese Artists* (Zhongguo meishu jia renming cidian), Shanghai, s.&nbsp;323.
Muyeol av Silla

**Taejong Muyeol av Silla** (koreansk hanja: 太宗武烈王; hangeul: 태종무열왕; revidert romanisering: *Taejong Muyeol Wang*; født ca. 602, død 661), personlig navn **Gim Chunchu** (金春秋; 김춘추) var den 29. herskeren i det koreanske kongedømmet Silla, som han hersket over fra 656 til sin død i 661. Han har fått æren for å ha startet foreningen av Koreas tre kongedømmer, som hans rike, Silla, var ett av; de to andre het Baekje og Goguryeo. Muyeol var en barndomsvenn av general Kim Yu-sin, som ble hans svoger da Muyeol giftet seg med Yusins yngre søster. 

## Bakgrunn
Kong Taejong Muyeol ble født med "hellig blod"-rangen *[[beinrangsystemet|seonggol]]*. Hans far, Gim Yongsu (金龍樹), var en av sønnene til Sillas 25. konge, Jinji. Da Jinji ble styrtet i 579 ble alle medlemmer av hans gren av kongefamilien, inkludert Gim Yongsu, regnet for uegnede til å herske over kongedømmet. Men siden Yongsu var en av de få gjenværende *seonggol*ene, og siden han giftet seg med en *seonggol*-prinsesse, kong Jinpyeongs datter Cheonmyeong, ble deres barn dermed en *seonggol* med rett til å kreve tronen. Gim Yongsu ble så et mektig medlem av rikets regjering, men siden mistet han all makta til Gim Baekban, kongens bror. For å overleve gikk han med på å bli degradert til *jingol*, rangen under *seonggol*. Slik mistet han sin mulighet til å bli konge, og det samme skjedde med hans sønn, Gim Chunchu. Men da alle *seonggol*ene var døde måtte man finne en *jingol* til å overta tronen. Medlemmene av regjeringa ville ha Gim Alcheon (aka. So Alcheon), som da var *[[sangdeung]]*, den øverste stillinga i regjeringa, til å overta tronen. Hans far var en *seonggol* som hadde giftet seg med en *jingol* slik at hans sønn ikke ville bli en *seonggol* og dermed måtte ta del i kampen om tronen. Men Kim Yu-sin støttet Gim Chunchu, og Gim Alcheon nektet å bli konge, og støttet heller Gim Chunchu, som dermed ble satt på tronen. 

## Regjeringstid
Som konge hadde Muyeol godt kjennskap til Tang-dynastiets keiser Gāozōng, siden han og keiseren hadde vært venner før Gāozōng ble keiser. Muyeol hadde støttet keiseren, som siden svarte med å støtte kong Muyeol. Han brukte mye tid på å trygle Táng om å ødelegge riket Baekje, noe Táng til slutt sa seg villig til i 660, og de sendte da en hær på 130&nbsp;000 soldater under general Su Dingfang. I mellomtiden dro Kim Yu-sin fra Silla med 50&nbsp;000 soldater og utkjempet det blodige slaget ved Hwangsanbeol, hvor Baekje led et alvorlig nederlag. Kong Uija av Baekje svarte med endelig å overgi seg. Hans rike ble så erobret av Silla, som dermed hadde Goguryeo som sin eneste rival på Koreahalvøya. 

I juni det følgende året døde Muyeol, og han ble etterfulgt av sin sønn Gim Beopmin, som ble kong Munmu av Silla. 

## Referanser
Toril Johannessen

**Toril Johannessen** (født 2. mai 1978) er en norsk kunstner, født i Trondheim, oppvokst i Harstad.  

Johannessen har mastergrad fra Kunsthøgskolen i Bergen. I sin kunstpraksis utforsker hun krysningspunktet mellom kunst og vitenskap, og hennes kunstverk og installasjoner har gjerne referanser til vitenskapelig forskning eller vitenskapshistorie. Hun var i 2012 representert med verk i den internasjonale mønstringen av samtidskunst documenta (13), utstillingssted Ottoneum.  Og i 2013 deltok hun på Istanbul biennalen. Toril Johannessen bor og arbeider nå i Tromsø, etter å ha bodd i Bergen i mange år.
## Biografi
### Utvalgte separatutstillinger
* 2013 «Teleportation Paradigm», Unge Kunstneres Samfund, Oslo
* 2011 «Nonlocality», Lautom Contemporary, Oslo
* 2010 «Transcendental Physics», Bergen Kunsthall NO.5, Bergen
* 2009 «The Generic Stone» i samarbeid med Sidsel Meineche Hansen, Hordaland Kunstsenter, Bergen
* 2006 «Variable Stars & In Search of Iceland Spar», Oslo Kunstforening, Oslo

### Utvalgte gruppeutstillinger
* 2013 «Curiosity: Art & the Pleasures of Knowing», Hayward Touring/Norwich Castle Museum and Gallery, Norwich, Storbritannia
* 2013 13th Istanbul Biennial, Istanbul, Tyrkia
* 2013 «Curiosity: Art & the Pleasures of Knowing», Turner Contemporary, Margate, Storbritannia
* 2013 «A History of Inspiration, Nouvelles Vagues», Palais de Tokyo, Paris, Frankrike
* 2013 «Economics in Art», Museum of Contemporary Art Krakow, Krakow, Polen
* 2012 Biennale Benin 2012, «Inventer le monde: l'artiste citoyen», Centre KORA, Cotonou, Benin
* 2012 dOCUMENTA (13), Kassel, Tyskland
* 2012 «Game of Life», Kristiansand Kunsthall, Kristiansand
* 2011 «The End of Money», Witte de With, Rotterdam, Nederland
* 2010 BGO1, Bergen Kunstmuseum, Bergen

## Referanser


## Eksterne lenker
* Kunstnerens hjemmeside.
Jinpyeong av Silla

**Jinpyeong av Silla** (koreansk hanja: 眞平王; hangeul: 진평왕; revidert romanisering: *Jinpyeong Wang*; født 565?, død 632), personlig navn **Baek Jeong** (白淨; 백정) var den tjuesjette herskeren av det koreanske kongedømmet Silla, et av Koreas tre kongedømmer, som han hersket over fra 579 til sin død i 632. Kong Jinpyeong fulgte i sin farfar, den tidligere kong Jinheungs fotspor i å omorganisere det sentrale styret, og da hans rike ble involvert i mange konflikter med de rivaliserende rikene Baekje og Goguryeo, sendte han utsendinger for å styrke båndene til de kinesiske dynastiene Suí og Táng. Jinpyeong er også kjent for å ha støttet buddhismen som en åndelig retningslinje for sitt rike, og han oppfordret til buddhistiske studier. 

Han ble etterfulgt av den eldste av sine tre døtre, som ble dronning Seondeok av Silla.
Aase Texmon Rygh

**Aase Texmon Rygh** (født 13. april 1925 i Dyrøy kommune i Troms, død 21. mai 2019) var en norsk billedhugger som regnes blant pionerene for etterkrigstidens modernistiske kunst i Norge.

Hun utdannet seg ved Statens håndverks- og kunstindustriskole i årene 1944–1946 og fortsatte studiene ved Det Kongelige Danske Kunstakademi i København under Einar Utzon-Frank fra 1948 til 1949.

Aase Texmon Rygh hadde fra 1950 en rekke utstillinger i Norge og utlandet. Hun regnes som en pioner for den abstrakte skulpturen i Norge og var en av Norges første modernister. I 1992 ble hennes verker presentert på en retrospektiv utstilling i Henie-Onstad kunstsenter. Hun hadde både soloutstillinger og deltok i gruppeutstillinger i GAD i Oslo, i Bergen Kunstmuseum og Middelheim-museet i Antwerpen (1959 og1979) og i biennalen i São Paulo i 1963. Hun var representert med flere verk under dOCUMENTA (13) i 2012, utstillingssted Ottoneum i Kassel (Tyskland).

I 2014 presenterte Nasjonalmuseet for kunst, arkitektur og design en separatutstilling med Texmon Ryghs arbeider i museets avdeling på Bankplassen i Oslo under tittelen 
«Aase Texmon Rygh. Modernisme for alltid».

Et av hennes hovedverk er de såkalte møbius-skulpturene hvor hun har brukt Möbius´ matematiske prinsipper til å lage serier rundt temaet "evighetens form".

Hun var gift med interiørarkitekt og industridesigner Thorbjørn Rygh (1924-2015).

## Referanser
Jetro Willems

**Jetro Danovich Sexer Willems** (født 1994) er en nederlandsk fotballspiller som spiller for NEC.

Han har tidligere spilt for Sparta Rotterdam. Han var også en del av Nederlands tropp under EM i fotball 2012.

## Klubbkarriere
Willems begynte sin fotballkarriere hos den lokale klubben Spartaan ´20, før han senere meldte overgang til Sparta Rotterdam. Han fikk sin profesjonelle debut i Eerste Divisie den 16. januar 2011 i kampen mot Go Ahead Eagles (1–1). Totalt fikk han 16 seriekamper i sin første sesong.

Den 31. august 2011 meldte Willems overgang til storklubben PSV Eindhoven, hvor han skrev under på en treårskontrakt. Han fikk sin førstelagsdebut for PSV den 23. oktober samme år, da han kom inn som innbytter i kampen mot Vitesse Arnhem.

## Landslagskarriere
Willems fikk sin landslagsdebut for  i en kamp mot  den 25. mai 2012. Han ble samme dag tatt ut i den nederlandske troppen til EM i fotball 2012 i Polen og Ukraina av landslagstrener Bert van Marwijk.

## Referanser


## Eksterne lenker
* 
*  Footballdatabase.eu – Player, Jetro Willems – Spillerprofil
*  National-football-teams.com – Jetro Willems – Spillerprofil
Holvann

**Holvann** eller *Holvatn* er en innsjø sør for Femsjøen i Halden kommune, Østfold fylke. Innsjøen ligger  164 meter over havet, litt under den marine grense (som på dette stedet er 174 moh). Nedbørfeltet er lite, ca det tredobbelte av innsjøens areal. Tilsiget kommer fra sørvest og nordvest (Lille Erte), og utløpet er mot nordøst til Store Erte. En undersøkelse av krepsdyr og bunndyr i sure vann i Østfold viste at vannets pH var 4,7 både i 1992 og 1993.

Innsjøen er ett av referansevannene i Statlig program for forurensingsovervåking (SFT 2007). Innsjøen er kalket, men analyseresultater fra høsten 2004 viste at innsjøen fortsatt er kronisk sur, med pH 4,97.

## Referanser
Kevin Strootman

**Kevin Johannes Willem Strootman** (født 1990) er en nederlandsk fotballspiller som fra den 30. juni 2024 er klubbløs.

Han har tidligere spilt for Sparta Rotterdam, FC Utrecht, PSV Eindhoven og AS Roma. Han var også en del av Nederlands tropp under EM i fotball 2012.

## Klubbkarriere
### Sparta Rotterdam
Strootman begynte sin fotballkarriere hos den lokale klubben VV Rijsoord før han i 2007 skrev under på en ungdomskontrakt med Sparta Rotterdam. I begynnelsen av 2008 ble Strootman flyttet opp til førstelaget, hvor han fikk sin debut i Eredivisie mot Ajax Amsterdam den 15. januar 2008. I den påfølgende sesongen etablerte han seg på førstelaget, og scoret to mål på 25 kamper. I 2009/2010-sesongen rykket Sparta ned til Eerste Divisie, men Strootman fortsatte å spille i et om lag ett halvt år for klubben.

### FC Utrecht
I vinterpausen under 2010/2011-sesongen meldte han overgang til FC Utrecht i Eredivisie, hvor han skrev under på en kontrakt med varighet ut 2014. Han fikk sin debut for klubben mot VVV Venlo den 19. januar 2011 (2–1). Den 23. januar samme år scoret han to mål i 3–0-seieren over Ajax Amsterdam. Totalt fikk han 14 seriekamper og to mål i løpet av vårsesongen 2011.

### PSV Eindhoven
Den 28. juni 2011 ble Strootman solgt til storklubben PSV Eindhoven sammen med lagkameraten Dries Mertens fra Utrecht i en samlet overgangssum på 13 millioner euro. Han etablerte seg raskt på førstelaget, og fikk 30 seriekamper og to mål i sin første sesong for PSV.

## Landslagskarriere
Strootman fikk sin landslagsdebut for  i en vennskapskamp mot  den 9. februar 2011, hvor han kom inn som innbytter for Theo Janssen. Hans første landslagsmål kom i EM-kvalifiseringskampen mot  i september 2011 (2–0), som var med på å sende Nederland til EM i fotball 2012 i Polen og Ukraina. de Jong ble siden tatt ut i den nederlandske EM-troppen av landslagstrener Bert van Marwijk.

## Referanser


## Eksterne lenker
*
Fruits of the Night

**«Fruits Of The Night»** er skrevet av Edo Zanki, Vilko Zanki og Pete Bellotte som ble spilt inn og gitt ut på albumet Rough med Tina Turner i 1978. Sangen ble gitt ut på singel i 1979.

## Musikere

* Peter Bunetta - trommer
* Bill Heynes - bass
* Lenny Macsluso - elektrisk gitar
* Ron Stockert - Fender Rhodes og Clavinet
* Arp Synthesizer programmert og spilt av Michael Boddicker
* Airto Moreia - perkusjon og vokal sirene
* Bakgrunnsvokal: Tina Turner

## Referanser
Rex Nemorensis

***Rex Nemorensis*** (Latin, "konge av Nemi" eller "kongen over den hellige lund"). I romersk tradisjon var **Rex Nemorensis** en prest for gudinnen Diana. **Rex Nemorensis** tilholdt seg ved innsjøen Nemi nær den italienske byen Aricca. I dette området var gudinnen Diana bedre kjent som **Diana Nemorensis**. Presteordenen spilte en viktig rolle for mytografien spesielt i J.G Frazers bok ***The golden bough***
Baby It’s You (sang fra 1961)

**«Baby It's You»** er en sang hvor melodien ble skrevet av Burt Bacharach og teksten av Mack David og Barney Williams. Williams' egentlige navn var Luther Dixon som også var produsent for «Baby It's You». Sangen ble utgitt på singel i desember 1961, og 3. februar 1962 nådde den 8.-plass på Billboard Hot 100 i USA.

## Personell på original

*Shirley Owens: vokal
*Doris Coley: kor
*Beverly Lee: kor
*Addie «Micki» Harris: kor
*Burt Bacharach: piano, kor

## The Beatles' versjon

Burt Bacharach var veldig stolt av det faktum at The Beatles hadde spilt inn en av hans komposisjoner på sitt britiske debutalbum. Gruppen spilte «Baby It's You» på sine konserter i 1962 og 1963. 11. februar 1963 befant de seg i Abbey Road Studios, og blant de siste sangene de festet til teip var «Baby It's You». De spilte inn tre tagninger. Ni dager senere la produsent George Martin på celesta og piano uten at gruppen var tilstede i studio. Pianoet ble sløyfet under remiksing. Den ferdige innspillingen ble utgitt 22. mars 1963 på albumet *[[Please Please Me (album)|Please Please Me]]*. I USA ble den først utgitt 10. januar 1964 på albumet *[[Introducing The Beatles]]*. (Opprinnelig var det planlagt at sistnevnte album skulle bli utgitt 22. juni 1963).

## Personell

*John Lennon: akustisk gitar, vokal
*Paul McCartney: bass, kor
*George Harrison: sologitar, kor
*Ringo Starr: trommer
*George Martin: celesta

## «Baby It's You» versjoner fremført i BBC Radio

Versjonen fra *Pop Go The Beatles* ble utgitt på *Live at the BBC* (1994) og CD-singlen *Baby It's You* (1995).

## Referanser
Rumbek bispedømme

**Rumbek bispedømme** (*Dioecesis Rumbekensis*) er et katolske bispedømme beliggende i det sentrale Sør-Sudan. Bispesetet er i byen Rumbek. Bispestolen er for tiden ledig etter at siste biskop døde16. juli 2011.

Bispedømmet dekker delstaten Lakes og deler av Warrap, et areal på tilsammen  km² og er en del av kirkeprovinsen Juba som samsvarer med Sør-Sudan.

## Historie
3. juli 1955 opprettet den pavelig bullen *Quandoquidem arcano* fra pave Pius XII et apostolisk vikariat i Rumbek. 12 desember 1974 ble dette opphøyet til et bispedømme gjennom bullen *Cum i Sudania* fra pave Paul VI. 21. mars 1986 ble Yei bispedømme opprettet gjennom å bli skilt ut fra Rumbek bispedømme.

## Medlemmer
Bispedømmet har 137 menigheter og 11 misjonsstasjoner. Tilsammen er det  (2010) døpte medlemmer av en samlet befolkning på  (2010) innbyggere i området. 

Endringene i befolkningstallene mellom 1980 og 1988 skyldes blant annet utskillelsen av Yei bispedømme.
Den store befolkningsendringen mellom 1988 og 1999 kan skyldes at området var en kampsone under den andre borgerkrigen i Sudan, noe som medførte store folkeforflytninger, fram til Rumbek ble erobret av frigjøringsbevegelsen i 1997

## Se også
* Den katolske kirke i Sør-Sudan

## Eksterne lenker
* Rumbek bispedømmes nettsted
Ron Vlaar

**Ron Peter Vlaar** (født 16. februar 1985) er en nederlandsk tidligere fotballspiller.

Han var også en del av Nederlands tropp under EM i fotball 2012.

## Klubbkarriere
Vlaar begynte sin fotballkarriere hos den lokale klubben Apollo '68 og siden for klubben SVW '27 i byen Heerhugowaard.

### AZ Alkmaar
Etter én sesong i SVW '27 ble han som 11-åring invitert til å spille for ungdomsakademiet til den profesjonelle klubben AZ Alkmaar. I 2002 skrev han under på sin første ungdomskontrakt med AZ, som var gjeldende frem til sommeren 2007. Vlaar fikk sin førstelagsdebut for AZ i Eredivisie i kampen mot RKC Waalwijk den 23. april 2005. Fire dager senere spilte han sin første europakamp, da han var i startoppstillingen under semifinalen i UEFA-cupen 2004/05 mot Sporting Lisboa.

I den påfølgende sesongen ble han i større grad oversett av trener Louis van Gaal til fordel for langt erfarne spillere. 

### Feyenoord
Den 28. desember 2005 meldte Vlaar overgang til Feyenoord, hvor han skrev under på en kontrakt med varighet på tre og et halv år. Han fikk sin førstelagsdebut for Feyenoord i seriekampen mot Vitesse Arnhem den 15. januar 2006 og spilte 14 seriekamper i vårsesongen. De påfølgende to sesongene ble preget av langtidsskader, og etter å ha vært skadet i to sesonger gjorde han comeback i 2009/2010-sesongen.

## Landslagskarriere
Vlaar fikk sin landslagsdebut for  i en VM-kvalifiseringskamp mot  den 8. oktober 2005 (2–0). Han ble siden tatt ut i den nederlandske troppen til EM i fotball 2012 i Polen og Ukraina av landslagstrener Bert van Marwijk. Hans første landslagsmål kom i vennskapskampen mot  den 2. juni 2012, hvor Vlaar scoret kampens siste mål i en 6–0-seier.
Han spilte alle kampene for Nederland i VM i Brasil 2014.

## Meritter
;Feyenoord
* KNVB Cup (1): 2007/2008

## Referanser


## Eksterne lenker
*
Luciano Narsingh

**Luciano Narsingh** (født 1990) er en nederlandsk fotballspiller som spiller for den kypriotiske klubben Nea Salamis Famagusta FC.

Han var også en del av Nederlands tropp til EM i fotball 2012.

Hans bror, Furdjel Narsingh, spiller for SC Cambuur.

## Klubbkarrière
Narsingh begynte sin fotballkarriere hos den lokale klubben AVV Zeeburgia før han dro videre til ungdomsakademiet hos AZ Alkmaar. Etter dette dro han til Ajax Amsterdam, hvor han sammen med sin eldre bror, Furdjel Narsingh, over flere år spilte seg oppover i klubbens ungdomsakademi. Begge brødrene ble frigitt av klubben i 2006, og de gikk til hver sin klubb. 

### Heerenveen
I 2008 skrev Narsingh under en kontrakt med  som varte frem til 2013. Laget var på dette tidspunktet ledet av manager Trond Sollied. Narsingh fikk sin førstelagsdebut i Eredivisie den 29. oktober 2008, da han kom inn som innbytter for Danijel Pranjić i kampen mot Vitesse Arnhem. I Eredivisie 2011–2012 noterte han seg for 20 målgivende pasninger, som ved sesongslutt var flest av alle.

## Internasjonal karrière
Narsingh fikk sin landslagsdebut for  i en vennskapskamp mot  den 30. mai 2012. Han ble siden tatt ut i den nederlandske troppen til EM i fotball 2012 i Polen og Ukraina av landslagstrener Bert van Marwijk.

## Referanser


## Eksterne lenker
* 
*  Footballdatabase.eu – Player, Luciano Narsingh – Spillerprofil
*  National-football-teams.com – Luciano Narsingh – Spillerprofil
Hellig lund

**Hellig lund** er et skogholt eller en treklynge som tillegges en særskilt religiøs betydning. Hellige lunder spilte en viktig rolle i kultpraksis og mytologiske landskaper knyttet til polyteistiske religioner i det forhistoriske Europa, antikkens Hellas og Roma, og Det nære østen. De kjennes også fra myter i norrøn, keltisk, germansk og annen religion praktisert i India, Japan og Vest-Afrika. Eksempler på hellig lunder er den gresk-romerske *[[temenos]]*, det norrøne horget og kelternes *nemeton*.

Den mest kjente greske lunden var Dodonas eikelund, der bladenes rasling ble tolket som orakelutsagn.

I 8. bok av *[[Æneiden]]* forteller Vergil at Venus overrakte sin sønn Æneas våpen i en hellig lund; like ved slo etruskerne leir. I Romerriket hadde Diana Nemorensis («Diana fra skogene») en viktig og hellig lund ved Nemisjøen. Bak Vestatempelet i Roma fantes det også en hellig lund som kom under press etter hvert som byen vokste, og til slutt forsvant helt under bybrannen i år 64. 

Tacitus skildrer hellige lunder hos germanske stammer flere steder i Germania. I norrøn religion forbindes de med blót og menneskeofring; Adam av Bremen rundt år 1075 hadde hørt om en hellig lund i Gamle Uppsala, der offerdyr og døde mennesker angivelig ble hengt opp i trærne. Adam festet imidlertid også ukritisk lit til *[[Aleksanderroman]]en* når han beskrev amasoner som ble gravide av å drikke vann, og fikk sønner med hundehode; han feiltolket også Kvenland som «Kvinneland» og dermed amasonenes hjemsted. Adams skildring av Uppsalas gullkledde tempel og avgudsdyrkelsen der, er også tolket som en ren satire rettet mot pave Gregor 7. og pavehoffet i Roma.

*[[Skirnismål]]* omtaler «Barrelunden» (*barr* = byggkorn, jfr engelsk *barley*), der Frøy og jotunmøyen Gerd møttes i et *[[hieros gamos]]*.

Av hellige lunder som fremdeles finnes er Osun-Osogbo i dagens Nigeria et eksempel. Det finnes også hellige lunder i hele India, som er hovedsakelig brukt av hinduer. I Japan er flere shintotempel tilknyttet hellige lunder, tre og skoger.

## Referanser


## Se også
* Naturreligion
* Nerthus

## Eksterne lenker
Let the Boogie Do the Talking

***Let the Boogie Do the Talking*** er en norsk konsertfilm fra 2010 med det norske boogierock-bandet Backstreet Girls. Den ble spilt inn til bandets 25-årsjubileum. På Rockefeller den 4. april 2009.

Den ble utgitt på DVD av Voices of Wonder. 

## Sporliste
#«Temple Of Lust»
#«She’s So Bad»
#«Going Down»
#«Barbie Wire»
#«Monster In My Cadillac»
#«Hardcore Mission»
#«I Was Right»
#«Gibson Gasoline»
#«Go Ahead And Call The Cops»
#«Golden Rose»
#«Awright, Awright, Awright»
#«Boogie My Life Away»
#«Walking Downtown»
#«Hey Ho Let’s Quo»
#«Gypo»

### Bonus
#«I Found My Way»
#«Backstreet Boogie»
#«Half Past Dead» (video)

## Medvirkende
* Bjørn Müller – Vokal
* Petter Baarli – Gitar/Bakgrunnsvokal
* Dan Thunderbird – Bass/Bakgrunnsvokal
* Martin H-Son – Trommer

### Andre medvirkende
* Honest John Plain - Vokal og Gitar (bonusspor 1)
* Casino Steel - Hey Ho Let’s Quo Skilt og Bakgrunnsvokal (spor 14) Bakgrunnsvokal (bonusspor 1)
* Åsmund Stensløkken - Gitar og Bakgrunnsvokal (spor 14)
* Gaute Vaag - Gitar og Bakgrunnsvokal(spor 13 og 15)
* David Egeland - Hey Ho Let’s Quo Skilt, Dans og Bakgrunnsvokal (spor 14)
* Ronny Pøbel Olsen - Bakgrunnsvokal (spor 14)

## Referanser


## Eksterne lenker
*
Yrjö Väisälä

**Yrjö Väisälä** (født 6. september 1891 i Kontiolax, død 21. juli 1971 i Rimito) var en finsk fysiker og astronom. Han er særlig kjent for sine astronomiske observasjoner. Blant annet oppdaget han 128 asteroider og to kometer.

Yrjö Väisälä var utdannet astronom fra Helsingfors universitet. Han var professor i fysikk ved Åbo universitet i årene 1925–1951. Han begynte snart å undervise i astronomi og ble professor i emnet 1927. Universitetets observatorium ble bygget i Storheikkilä i utkanten av Åbo 1935–1936. Fra dette observatoriet oppdaget Väisälä 128 asteroider. Ettersom byen vokste ble observasjonene forringet av lysforstyrrelser, og i 1952 ble et nytt observatorium grunnlagt i Tuorla i Pikis (nå i S:t Karins kommune), ca 10&nbsp;km øst for byen. Väisälä var direktør for observatoriet i Tuorla fra 1952 til sin død.  

Väisälä utviklet nye metoder innen presisjonsoptikk og anses være den som gav det teoretiske grunnlaget for Schmidt-teleskopet. Han utførte forbedringer på speilteleskopet og konstruerte speilteleskop for observatoriene i  Åbo, Helsingfors og Stockholm. Ved hjelp av en fotorefraktor som han utviklet, ble flere nye kometer og over 800 asteroider oppdaget av forskningsgruppen ved Åbo universitet. Han utviklet også en beregningsmodell som raskt og enkelt gav astroidenes bane.

Månekrateret Väisälä fikk i 1974 hans navn. Asteroidene 1573 Väisälä og 2804 Yrjö er likeledes oppkalt etter ham. De to kometene som ble oppdaget av Väisälä, bærer begge hans navn: Väisälä 1 og Väisälä-Oterma.

## Oppdagede asteroider
Nedenfor følger en liste over de 128 asteroidene som ble oppdaget av Yrjö Väisälä i årene 1935–1944. De fleste av asteroidene er oppkalt etter kjente steder og personer i Finland. 

## Referanser


## Eksterne lenker
* Uppslagsverket Finland, Yrjö Väisälä
Eli Telhaug

**Eli Telhaug** (født 1962) er en norsk siviløkonom som er departementsråd i Arbeids- og sosialdepartementet.

## Bakgrunn
Telhaug er utdannet siviløkonom fra Norges Handelshøyskole i 1986. Hun jobbet i Finansdepartementet fra 1987 til 2007 og var avdelingsdirektør og ekspedisjonssjef. Hun har også vært ansatt ved Statsministerens kontor. Hun har vært styremedlem i Norges Eksportråd, Verdipapirsentralen og Oslo Børs. I 1993-94 satt hun i utvalget som skulle utrede prising av statlig informasjon og som leverte NOUen *Til informasjonens pris*. Hun var assisterende departementsråd i Kunnskapsdepartementet fra 2007 til 2012, hvor hun hadde ansvar for Kristin Halvorsens saker i tiden departementet hadde Tora Aasland som egen minister for høyere utdanning. Telhaug var prosjektleder for lærerrekrutteringskampanjen Gnist. I juni 2012 ble hun utnevnt til departementsråd i Barne-, likestillings- og inkluderingsdepartementet, et embete hun hadde fram til mai mars 2016, da hun gikk over til Arbeids- og sosialdepartementet.

## Referanser
Tvetervann

**Tvetervann** er en innsjø i Sarpsborg kommune i Østfold fylke. Vannet ligger 79 meter over havet og har utløp i nordvest mot Isesjøen. I sørenden er vannet naturlig demmet opp av det samme raet som Isesjøen, Tunevannet, Vestvannet og Vansjø.

Mellom 1906 og 1908 ble det bygget kunstige dammer i nord og vest, dette for å lede drikkevann gjennom en 20 kilometer lang rørledning til Bjørndalsdammene i Fredrikstad. Vannet er fortsatt klausulert som drikkevannskilde, fra 1996 reservekilde som etterhvert vil fases ut. Den økologiske tilstanden er klassifisert som «moderat», vesentlig på grunn av forsuring.

Ved nordenden av vannet finnes rester av en gammel husmannsplass, Lakreikasa.

## Referanser
Bjørnestilling

En **bjørnestilling** eller et **bjønnstille** er en jaktpost som består av ei lita, lav fangstbu med åpning mot åtet og tre vegger med tak over. Innvendig høyde var gjerne slik at man kunne stå på huk i stillingen. Bjørnestillinger ble som navnet antyder brukt til å jakte bjørn i tidligere tider. Det var en plass hvor jegeren kunne både gjemme seg for bjørnen og søke ly mot vær og vind. Det er også kjent bjørnestillinger som bare består av en lav levegg.

I den tid da slike innretninger ble benyttet i jakten på bjørn var det vanlig å bruke en hesteskrott eller innvoller og sjøldaua dyr som åte, siden man ikke spiste hestekjøtt på 1800-tallet og tidligere. Åta ble sikret med stein og lignende, så ikke reven og andre smådyr skulle komme til det. På toppen var det gjerne tildekket med mose.

## Litteratur
* Tore Fossum. «Bjønnstille». I: *Årbok for Norsk Skogbruksmuseum*; nr 3. Elverum, 1963
## Eksterne lenker
* Drangedal Historielag, bilde av bjønnstille
* bjorntjernlia.no, gamle bilder og rekonstruert bjørnestilling
Type A og Type B personlighetsteori

**Type A og type B personlighetsteori** (også kjent som "Jacob Goldsmiths teori" og opprinnelig lansert i 1950-åra) er en teori som beskriver to kontrasterende personlighetstyper langs et kontinuum. Det ene ytterpunktet langs dette kontinuumet er type A-personligheter som er karakterisert av sterkt konkurranseinstinkt, utålmodighet og en fiendtlig holdning overfor andre personer, mens det andre er type B-personlighet som er den mer avslappete og tilbakelente typen og skal etter teorien være motsetningen til type A-personlighet. 

Man skal med andre ord ut fra teorien kunne plassere seg langs dette kontinuumet, der de aller fleste mennesker vil plassere seg et sted mellom ytterpunktene A-personlighetstype og B-personlighetstype. Teorien er nært knyttet til helsepsykologien hvor det har vært undersøkt hvordan personer som har en høy eller lav grad av type A-personlighet påvirkes helsemessig. Det har i undersøkelser blitt funnet at sjansen for å utvikle koronar hjertesykdom var forhøyet i forhold til de som hadde en type B-personlighet, men samtidig har andre undersøkelser ikke kunnet bekrefte en slik sammenheng. Overraskende nok har det likevel vist seg at når et hjerteinfarkt først er oppstått, vil prognosen for å bli bedre være høyere ved type A-personlighet enn type B-personlighet (som også kan få hjerteinfarkt). En  teori for årsaken til dette funnet kan være at personer som har type A-personligheten lettere lar seg aktivisere og setter seg mål i rehabiliteringen for å gjenvinne tidligere funksjonsnivå igjen. Selv om teorien har vært mye omdiskutert i det vitenskapelige og medisinske miljøet har teorien overlevd som en måte å beskrive noens personlighet på. Personlighetsbeskrivelser etter A- og B-type personlighet er ofte forbundet med årsaksforklaring av koronar hjertesykdom eller andre helseproblemer, men helseproblemer oppstår ikke alltid som et direkte resultat av teorien. Dette innebærer at teorien ikke har tilstrekkelig forklaringkraft til å vise at det er en kausal sammenheng mellom personlighetstype A eller B og eventuelle helseplager som utvikles gjennom livsløpet, men brukes likevel som en tentativ hypotese om at det er mulig det kan være en sammenheng her, om enn svak.

## Litteratur
* Larsen, R. J. & Buss, D. M. (2010): *Personality psychology*. Domains of knowledge about human nature. New York: McGraw-Hill

## Eksterne lenker
* Sammendrag av Cato Grønnerød om Helse, stress og mestring fra boka ''Personality psychology'' på norsk
Sommarlovsmorgon

***Sommarlovsmorgon*** ("Sommerferiemorgen") er et barneprogram som sendes av Sveriges Television hver morgen i den svenske skolens sommerferie (til og med 2010 sendtes det bare mandag&ndash;fredag). Siden 2007 sendes en reprise om kvelden. I *Sommarlovsmorgon* sendes også andre filmer/TV-serier.

Tidligere sendtes også programmet *[[Jullovsmorgon]]* i juleferien (siste programmet sendtes julen 2008/2009).

## Sommarlovsmorgon-serier
:*Ifølge [[Svensk mediedatabas]].*

*1978&ndash;1987 - Sommarmorgon
*1988&ndash;1989 - Sommarlov
*1990 - Sommarlov med Gila Bergqvist, Ellinor Persson og Jan Trolin
*1991 - Sommarlov med Gila Bergqvist, Peter Settman og Fredrik Granberg
*1992 - Volrammos
*1993&ndash;1994 - Tippen
*1995 - Sommarlov med Sara og Erik Haag
*1996 - Kloak
*1997 - Salve
*1998 - Alarm
*1999 - Mormors magiska vind
*2000&ndash;2001 - Vintergatan
*2002 - Högaffla Hage
*2003 - Badeboda Bo
*2004 - Sommarkåken
*2005 - Sommarlov 05
*2006&ndash;2008 - Hej hej sommar
*2009 - Sommarlov 09
*2010&ndash;2012 - Sommarlov med Malin Olsson

## Se også
*Julkalendern
*Jullovsmorgon

## Referanser


## Eksterne lenker
*
Blyberget

**Blyberget** er en ås i Trondheim kommune i Trøndelag. Den har en høyde på 195 meter over havet og ligger øst for Theisendammen, nord for Byåsen butikksenter og vest for Sverresborg. Blyberget har navn etter blide, en middelaldersk kastemaskin som ble brukt til å slynge ut store steiner. Det har vært antatt at navnet stammer fra baglernes beleiring av Sverresborg i 1196, da de hadde sine kastemaskiner på Blyberget.

På vestsida av Blyberget ble det sist på 1800-tallet startet gruvedrift. Trondhjems Mekaniske Værksted drev en svovelkisgruve her, og brukte kisen til produksjon av ammunisjon.

I Blyberget skibakke fant noen av de første hopprennene i Trondheim sted i 1880-årene. På østsiden ligger nå en slalåmbakke med flombelysning.

Hovedkvarteret for det tyske luftvernet i Trondheim (*Flakgruppenkommando*) ble under 2. verdenskrig plassert på Kuhaugen, der Luftkrigsskolen i dag holder til. En undergruppekommando ble i tillegg etablert her på Blyberget.

## Referanser
Vortungen

**Vortungen** er en innsjø 214 meter over havet i Aurskog-Høland kommune, Akershus. Området rundt vannet er populært hytteområde, og det er også hotell her, Rømskog Spa & Resort.

Vannet er sterkt forgrenet, og har tilsig fra mange kanter. Utløpet er i nordøst via Vortungsbekken og Kopperudelva til Rømsjøen.

Innsjøen har vært kalket på grunn av forsuring, og undersøkelse viser at kalkingen har vært vellykket for krepsdyr- og fiskfauna. Innsjøen huser abbor og gjedde.

## Referanser
ISO 3166-2:IR

**ISO 3166-2:IR** er Irans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Iran er det definert koder for 30 provinser.

Hver kode består av to deler, atskilt av en bindestrek. Første del er , ISO 3166-1 alfa-2-koden for Iran. Andre del er to sifre:
* – utenom : provinser på tidlig 90-tall ( ble brukt for den nå oppløste provinsen Khorasan)
* –: provinser oppretta mellom 1995 og 1997
* –: provinser oppretta da Khorasan ble delt opp i 2004

## Nåværende koder

## Endringer
Følgende endringer i Irans oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Irans provinser

## Eksterne lenker
* Provinces of Iran, Statoids.com